stanford-oval/wikipedia huggingface dataset:
שלדון קופר
ביקורות

גילום דמותו של שלדון על ידי ג'ים פרסונס קיבל קבלת פנים יוצאת מן הכלל מן המבקרים, והוא מצוין לעיתים קרובות כסיבה העיקרית להצלחה של הסדרה. ג'יימס צ'מברלין מ-IGN כתב: "קשה לדמיין כיצד הסדרה 'המפץ הגדול' הייתה אם ג'ים פרסונס לא היה מגלם את דמותו של שלדון קופר". מאט רוש מ-TV Guide, ציין כי "יש ניצוץ של השראה אלוהית בשלדון קופר בגילומו של ג'ים פרסונס". קן טאקר מ-אנטרטיינמנט ויקלי כתב כי "פרסונס עושה משהו נדיר ברשת הטלוויזיה: גורם להערצת האינטלקטואליזם, ואפילו [הופך אותו] להירואי".
ב-16 ביולי 2009, ג'ים פרסונס היה מועמד לפרס אמי לדמות הראשית בסדרת קומדיה על גילום דמותו של שלדון. הוא היה מועמד שוב ב-8 ביולי 2010, וזכה בפרס "השחקן המוביל בסדרת קומדיה" ב-29 באוגוסט 2010 בטקס האמי ה-62‏. באוגוסט 2009, הוא זכה בפרס עמותת מבקרי הטלוויזיה על ההישגים האישיים הגבוהים ביותר בקומדיה. הוא היה מועמד גם לפרס "People's Choice Award" לשחקן טלוויזיה בקומדיה האהוב ביותר ובפרס סטלייט עבור השחקן הטוב ביותר בקומדיה או סדרה מוזיקלית. ב-16 בינואר 2011 זכה פרסונס בפרס גלובוס הזהב עבור השחקן הטוב ביותר בסדרת טלוויזיה. הפרס הוענק לו על ידי קיילי קווקו אשר משחקת בסדרה את פני. ב-18 בספטמבר 2011 פרסונס זכה בפרס אמי נוסף. ב-22 בספטמבר 2013 זכה פרסונס בפרס אמי השלישי שלו.
הערות שוליים

↑  "Paley Festival Recap `09: THE BIG BANG THEORY". theTVaddict.com. 17 באפריל 2009. נבדק ב-20 בינואר 2010. {{cite web}}:  (עזרה)
↑  "'Big Bang Theory': 'We didn't anticipate how protective the audience would feel about our guys'". וראייטי. 5 במאי 2009. אורכב מ-המקור ב-25 במאי 2012. נבדק ב-5 בפברואר 2010. Q. Are Sheldon and Leonard named after the brilliant (producer) Sheldon Leonard of "The Andy Griffith Show," "The Danny Thomas Show," "The Dick Van Dyke Show," "My Favorite Martian" and "I Spy?" (Binnie) A. Yep. Chuck and I are both fans. Chuck's idea. {{cite web}}:  (עזרה)
↑  The Big Bang Theory, la fórmula perfecta del humor
↑  "Johnny Galecki Exclusive Video Interview - THE BIG BANG THEORY". collider.com. 15 במרץ 2009. נבדק ב-20 בינואר 2010. {{cite web}}:  (עזרה)
↑  Emma Rosenblum (20 בספטמבר 2009). "The Science Guy". New York. נבדק ב-20 בינואר 2010. {{cite web}}:  (עזרה)
↑  כאשר, הווארד וראג' עוקבים אחרי לאונרד ופני, לאונרד פונה לשלדון ושואל אותו למה הוא לא עצר אותם שלדון עונה: "הם היו מתוחכמים לאונרד, הם השתמשו בעובדה שזה לא מעניין אותי".
↑  משחק מילים באנגלית. באנגלית אחת ממשמעויות המילה charge היא הסתערות אך משמעויות אחרות הן תשלום או חיוב
↑  קריפקי החדיר גז צחוק לתוך המשרד שגרם לקולו של שלדון להישמע מגוחך.
↑  Oswald, Brad. "The buzz: Jim Parsons as Sheldon". Winnipeg Free Press. ארכיון מ-2009-02-17. נבדק ב-13 בינואר 2010. {{cite news}}:  (עזרה)
↑  Salem, Rob (24 בינואר 2009). "Nerd herd doing a bang-up job". The Toronto Star. נבדק ב-13 בינואר 2010. {{cite news}}:  (עזרה)
↑  Gilbert, Matthew (8 בפברואר 2009). "Gentle twists on reliable formulas keep viewers hooked". הבוסטון גלוב. נבדק ב-13 בינואר 2010. {{cite news}}:  (עזרה)
↑  ""The Friendship Algorithm" Review". IGN. 20 בינואר 2009. נבדק ב-13 בינואר 2010. {{cite web}}:  (עזרה)
↑  "What a Year!". TV Guide. 14 בדצמבר 2009. אורכב מ-המקור ב-2010-02-18. נבדק ב-13 בינואר 2010. {{cite web}}:  (עזרה)
↑  "The Big Bang Theory". אנטרטיינמנט ויקלי. 5 בנובמבר 2008. נבדק ב-13 בינואר 2010. {{cite web}}:  (עזרה)
↑  404 Page Not Found, Television Academy (באנגלית)
↑  Emmy Awards. "Complete Emmy lisitngs" (PDF). Emmy Award. נבדק ב-8 ביולי 2010. {{cite web}}:  (עזרה)
↑  "TCA Awards hail 'True Blood' and (finally) 'Battlestar Galactica'". לוס אנג'לס טיימס. 2 באוגוסט 2009. נבדק ב-13 בינואר 2010. {{cite web}}:  (עזרה)
↑  "People's Choice Awards Nominees & Winners:2010". נבדק ב-13 בינואר 2010. {{cite web}}:  (עזרה)
↑  "2009 14th Annual SATELLITE AWARDS". אורכב מ-המקור ב-2009-12-01. נבדק ב-13 בינואר 2010. {{cite web}}:  (עזרה)
| המפץ הגדול |
| --- | --- | --- |
| דמויות | שלדון קופר • לאונרד הופסטטר • ראג'ש קוטרפאלי • הווארד וולוויץ • פני • המפץ הגדול - דמויות |  |
| שחקנים | ג'ים פרסונס • ג'וני גאלקי • קונאל נייאר • סיימון הלברג • קיילי קווקו • מים ביאליק • מליסה ראוש |  |
| ערכים נוספים | צ'יזקייק פקטורי • המכון הטכנולוגי של קליפורניה • שלדון הצעיר |  |
| פרקים | פיילוט |  |
| --- | --- |
בקרת זהויות :  PLWABN: 9810728923705606  BNE: XX5445208  VIAF: 51156130882358310367   WorldCat (עם VIAF): 51156130882358310367
איאן מקדרמיד

| --- | --- |

מקדרמיד, יולי 2013
 לידה:  11 באוגוסט 1944 (בן 80) קרנוסטי, סקוטלנד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1968
 מקום לימודים:  אוניברסיטת סנט אנדרוז  הקונסרבטוריון המלכותי של סקוטלנד 
 פרסים והוקרה:  פרס עולם התיאטרון (2006)  פרס טוני לשחקן הטוב ביותר במחזה (2006)  פרס אוליבייה (1982) 
 פרופיל ב-IMDb
 
איאן מקדרמיד
איאן מקדרמיד (באנגלית: Ian McDiarmid; נולד ב-11 באוגוסט 1944) הוא שחקן אופי ובמאי סקוטי זוכה פרס אוליבייה ופרס טוני. מאז 1976 הופיע ב-47 סרטי קולנוע. ברחבי העולם הוא מוכר בעיקר מהופעתו בתפקיד פלפטין בסדרת סרטי מלחמת הכוכבים.
ביוגרפיה

מקדרמיד נולד בקרנוסטי (אנ') שבסקוטלנד. כשהיה בן חמש לקח אותו אביו לראות הצגה בשם "טומי מורגן" בתיאטרון בדנדי ומאז היה לחובב תיאטרון. בראיון ב-2014 אמר שזה הקסים אותו ועם זאת הפחיד אותו. כל האורות, כל האיפור. עם זאת הוא חשש מחוסר שביעות רצון מצד אביו ולכן נרשם לאוניברסיטת סנט אנדרוז וקיבל תואר MA בפסיכולוגיה. זמן קצר אחר כך החליט לפנות לקריירה בתיאטרון, והחל ללמוד משחק באקדמיה המלכותית הסקוטית למוזיקה ודרמה בגלאזגו. ב-1968 זכה מקדרמיד במדליית זהב על עבודתו, פרס ראשון מבין רבים שקיבל במשך השנים על עבודתו בתיאטרון.
ביוגרפיה > קריירה בתיאטרון

מקדרמיד ידוע מהופעותיו בתיאטרון הבריטי, וזכה לתשואות כשחקן וכבמאי ממגוון רחב של מקורות. הוא כיכב במבחר מחזות שייקספיריים בהם "המלט" (1972), "הסערה" (1974, 2000), "מהומה רבה על לא דבר" (1976), בתפקיד רוס ובתפקיד השוער בהפקה של טרוור נאן של המחזה "מקבת'" (1978, בטלוויזיה), "הסוחר מוונציה" (1984), והמחזה "המלך ליר" (2005). מאפריל ועד יוני 2012 שיחק בתפקיד הראשי במחזה "טימון איש אתונה" בתיאטרון שיקגו שייקספיר. ב-1978 גילם את דמות איוואנוב במחזה "כל ילד טוב ראוי לחסד" מאת טום סטופארד בתיאטרון מרמייד.
החל משנת 1990 שימשו מקדרמיד וג'ונתן קנט בתפקיד מנהלים אמנותיים בתיאטרון אלמיידה שבאיזלינגטון בלונדון, כששחקניות בולטות כמו גלנדה ג'קסון וקלייר בלום הופיעו בהפקות שלהם. השניים התפטרו ב-2001 והשאירו את התיאטרון במצב טוב. ב-1998 זכו במשותף בפרס איבנינג סטנדרד על הישגים בתיאטרון. כהונתם התאפיינה בשורה של הופעות מוצלחות בכיכובם של שחקנים כמו קווין ספייסי ורייף פיינס. בתיאטרון אלמיידה ביים מקדרמיד מחזות כמו "Venice Preserv'd" (ב-1986) ו"היפוליטוס" (1991). ב-2002 זכה מקדרמיד בפרס חוג מבקרי התיאטרון לשחקן הטוב ביותר על הופעתו בתפקיד טדי בחידוש למחזה "Faith Healer" מאת בריאן פריל. ב-2006 שב ושיחק באותו תפקיד בהופעת הבכורה שלו בברודוויי. במחזה בבימויו של קנט שיחק מקדרמיד לצדם של רייף פיינס ושרי ג'ונס, וזכה בפרס טוני לשחקן הטוב ביותר.
אחת מהופעותיו הבולטות בתיאטרון הייתה בתפקיד הארי הקאמור במחזה "Seduced" מאת סם שפרד. לפי התיאור של מקדרמיד היה הקאמור טיפוס הדומה להווארד יוז. כדי לגלם את הדמות הוא היה מאופר ונזקק לאביזרים כמו זקן מלאכותי וציפורניים ארוכות. מקדרמיד שהיה רק בן 37 שכנע בהופעתו את ג'ורג' לוקאס ואת ריצ'רד מרקוואנד שהוא יכול לשחק בצורה משכנעת דמות הרבה יותר מבוגרת בתקריב קולנוע, מה שעזר לו לקבל את התפקיד של פלפטין.
ביוגרפיה > מלחמת הכוכבים

אחרי תפקיד קטן בסרט "Dragonslayer", ליהק ג'ורג' לוקאס את מקדרמיד לתפקיד הקיסר פלפטין, הנבל הראשי, בסרט "שובו של הג'דיי". 16 שנים אחר כך חזר וגילם את הדמות סנטור פלפטין וסית' לורד דארת' סידיוס בסרטי הפריקוול: "אימת הפנטום", "מתקפת המשובטים" וב"נקמת הסית'".
הסרטים אפשרו למקדרמיד לבטא שני פרצופים שונים באופי הדמות. הוא יצר מחדש את הדמות השטנית של פלפטין מ"שובו של הג'די" כשגילם את "דארת' סידיוס, האלטר אגו של הקאנצלר של הסית'. אבל בתדמית הציבורית של פלפטין הייתה דמות נעימה, מושכת ומפתה. בעבר זכה להכרה מועטה על הופעתו, בגלל התותבות השונות שנוספו לדמות, כך שהיה קשה לזהות אותו. הוא זכה להכרה רחבה כשיצאו סרטי הפריקוול.
ב-2004 יצא מחדש הסרט "האימפריה מכה שנית", והוספה סצנה קצרה שבה משתתפים דארת' ויידר והולוגרמה של הקיסר פלפטין, כדי לכלול את מקדרמיד. עם תוספת זו לסרט "האימפריה מכה שנית", מקדרמיד מופיע בכל הסרטים שבהם מופיעה הדמות פלפטין.
מקדרמיד השתתף גם ב"יקום המורחב של מלחמת הכוכבים" ודיבב את פלפטין במשחקי הווידאו של "האימפריה מכה שנית", "שובו של הג'דיי", "Super Star Wars: The Empire Strikes Back" ו-"Super Star Wars: Return of the Jedi". עוד השתתף מקדרמיד בפרומו של "אנגרי בירדס מלחמת הכוכבים 2" בשם "Join the Pork Side". בשנת 2019 חזר מקדרמיד לשחק שוב במלחמת הכוכבים כהקיסר פלפטין בסרט מלחמת הכוכבים: עלייתו של סקייווקר, הסרט ה-9 בסדרה והאחרון.
ביוגרפיה > טלוויזיה ורדיו

בסדרה "המקצוענים" שיחק מקדרמיד בתפקיד מיקי המילטון, רוצח שבכוונתו לנקום את מות אשתו וילדו. ב-1990 כיכב מקדרמיד בפרק "Masonic Mysteries" בסדרת המתח "המפקח מורס" בתפקיד נוכל פסיכופת בשם הוגו דה-ויר. ב-1997 גילם את הנבל, רונלד היקס, בפרקים "Through the Clouds/The Lost Boys" של הסדרה "Touching Evil". ב-2002 שיחק בתפקיד הבלש פורפירי פטרוביץ בעיבוד של ה-BBC לרומן "החטא ועונשו" מאת פיודור דוסטויבסקי. ב-2003 הופיע בתפקיד אדוארד הייד בסדרת הטלוויזיה "Charles II: The Power and The Passion" של ה-BBC.
ב-2005 גילם את דמות השטן ברדיו דרמה של BBC4 המבוסס על "גן העדן האבוד" מאת ג'ון מילטון, ושודר אחר כך ב-BBC7. עוד הוא שיחק בתפקיד הסופר הנרי פילדינג בדרמה ההיסטורית "City of Vice" של ערוץ 4, ואת דניס תאצ'ר בסרט "מרגרט" משנת 2009.
ב-2009 שיחק מקדרמיד בתפקיד לה-קלרק ראש המודיעין בעיבוד הרדיופוני לספר "מלחמת המראות" מאת ג'ון לה קארה.
ב-2014 הופיע בתפקיד שר החוץ סר אדוארד גריי בדרמה הטלוויזיונית "37 ימים" בהפקת ה-BBC, על אודות המשבר הדיפלומטי שהתרחש לפני מלחמת העולם הראשונה. עוד השתתף מקדרמיד בתפקיד אנטון בסדרה "אוטופיה".
תיאטרון > בימוי

"Venice Preserv'd", להקת תיאטרון אלמיידה, 1986
דון ז'ואן, תיאטרון רויאל אקסצ'נג', 1988
"The Possibilities", תיאטרון אלמיידה, 1988
"תמונות מהוצאה להורג", תיאטרון אלמיידה, 1990
"The Rehearsal", תיאטרון אלמיידה, 1990
"וולפונה", תיאטרון אלמיידה, 1990
"לולו", תיאטרון אלמיידה, 1991
"היפוליטוס", תיאטרון אלמיידה, 1992
"Venice Preserv'd", להקת תיאטרון אלמיידה, 1995
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1976 |  | The Likely Lads | כומר |  |
| 1980 |  | Sir Henry at Rawlinson End | רג' סמיטון |  |
| 1980 |  | Richard's Things | פורץ |  |
| 1980 |  | The Awakening | ד"ר ריכטר |  |
| 1980 | האימפריה מכה שנית | The Empire Strikes Back | פלפטין | ללא קרדיט |
| 1981 |  | Dragonslayer | האח ג'אקובוס |  |
| 1983 | שובו של הג'דיי | Return of the Jedi | פלפטין |  |
| 1983 | גורקי פארק | Gorky Park | פרופ' אנדרייב |  |
| 1988 | נוכלים עם סגנון | Dirty Rotten Scoundrels | ארתור |  |
| 1995 |  | Restoration | אמברוז |  |
| 1999 | מלחמת הכוכבים - פרק 1: אימת הפנטום | Star Wars: Episode I – The Phantom Menace | פלפטין |  |
| 1999 | סליפי הולו | Sleepy Hollow | ד"ר תומאס לנקסטר |  |
| 2002 | מלחמת הכוכבים - פרק 2: מתקפת המשובטים | Star Wars: Episode II – Attack of the Clones | פלפטין |  |
| 2005 | מלחמת הכוכבים - פרק 3: נקמת הסית' | Star Wars: Episode III – Revenge of the Sith | פלפטין | מועמדות לפרס סאטורן לשחקן המשנה הטוב ביותר מועמדות לפרס בחירת הנוער בקטגוריית הנבל הטוב ביותר |
| 2017 | העיר האבודה Z (אנ') | The Lost City of Z | סר ג'ורג' גולדי |  |
| 2019 | מלחמת הכוכבים - פרק 9: עלייתו של סקייווקר | Star Wars: The Rise of Skywalker | פלפטין |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1976 |  | Red Letter Day | בלייד | סדרת טלוויזיה (פרק אחד) |
| 1978 |  | Crown Court | גרג גורדון | סדרת טלוויזיה (פרק אחד) |
| 1979 | מקבת' | Macbeth | רוס | סרט טלוויזיה |
| 1979 | המקצוענים | The Professionals | מיקי המילטון | בפרק "The Madness of Mickey Hamilton" |
| 1981 |  | ITV Playhouse | פדקה |  |
| 1983 |  | The Nation's Health | ד"ר ורנון דייוויס | סדרת טלוויזיה (4 פרקים) |
| 1985 |  | Pity in History | מורגטרויד |  |
| 1988 |  | The Modern World: Ten Great Writers | פיודור דוסטויבסקי |  |
| 1990 | המפקח מורס | Inspector Morse | הוגו דה וריי | בפרק "Masonic Mysteries" |
| 1991 |  | Chernobyl: The Final Warning | ד"ר וטיסנקו |  |
| 1993 | אינדיאנה ג'ונס הצעיר | The Young Indiana Jones Chronicles | פרופסור לוי | סדרת טלוויזיה (פרק אחד) |
| 1993 | לב המאפליה | Heart of Darkness | דוקטור |  |
| 1993 |  | Selected Exits |  |  |
| 1995 |  | Annie: A Royal Adventure! | ד"ר אלי אאון | סרט טלוויזיה של ABC |
| 1996 | קריוקי | Karaoke | אוליבר מורס |  |
| 1996 | לזרוס הקר | Cold Lazarus | אוליבר מורס |  |
| 1996 | הילסבורו | Hillsborough | ד"ר פופר |  |
| 1997 |  | An Unsuitable Job for a Woman | רונלד קלנדר | סדרת טלוויזיה (2 פרקים) |
| 1997 | רבקה | Rebecca | חוקר מקרי מוות |  |
| 1997 |  | Touching Evil | רונלד הינקס |  |
| 1999 | תקוות גדולות | Great Expectations | מר ג'אגרס |  |
| 1999 | כל אנשי המלך | All the King's Men | הכומר פיירפוינט אדוארדס |  |
| 2002 | החטא ועונשו | Crime and Punishment | פורפירי פטרוביץ' |  |
| 2003 |  | Charles II: The Power and The Passion | סר אדוארד הייד | סרט טלוויזיה |
| 2003 | מאחורי הקלעים של הסרט "Charles II" | The Making of 'Charles II' | בתפקיד עצמו | סרט דוקומנטרי |
| 2004 | ספוקס | Spooks | פרופ' פרד רוברטס | סדרת טלוויזיה (פרק אחד) |
| 2005 |  | Our Hidden Lives | ב. צ'ארלס |  |
| 2005 | אליזבת הראשונה | Elizabeth I | לורד ברלי | לצדם של הלן מירן וג'רמי איירונס |
| 2008 |  | City of Vice | הנרי פילדינג |  |
| 2009 | מרגרט | Margaret | דניס תאצ'ר |  |
| 2013 |  | Words with Warwick | בתפקיד עצמו / פלפטין |  |
| 2014 | 37 ימים | 37 Days | אדוארד גריי |  |
| 2014 | אוטופיה | Utopia | אנטון / פיליפ קרוול |  |
| 2018 | בריטניה | Britannia | המלך פאלנור | 6 פרקים |
| 2021–2024 | מלחמת הכוכבים: באד באצ' | Star Wars: The Bad Batch | פלפטין | דיבוב; 3 פרקים |
| 2022 | סיפורי הג'דיי | Tales of the Jedi | פלפטין | דיבוב; 6 פרקים |
פרסים ומועמדויות

| שנה | פרס | קטגוריה | מחזה | תוצאה |
| --- | --- | --- | --- | --- |
| 1968 | מדליית זהב של האקדמיה הסקוטית המלכותית למוזיקה ודרמה |  |  | זכייה |
| 1982 | פרס אוליבייה | השחקן הטוב ביותר במחזה חדש | Insignificance | זכייה |
| 1985 | Time Out Comedy Awards | בימוי | תמונות מהוצאה להורג | זכייה |
| 1990 | Time Out Comedy Awards | בימוי | וולפונה | זכייה |
| 1991 | פרס אובזרבר | Outstanding Achievement for Ten Years of Presenting Irish Drama | "וולפונה", "The Rehearsal", ו-"Betrayal Field" | מועמדות |
| 1995 | פרס מנצ'סטר איבנינג ניוז | השחקן הטוב ביותר | Hated Nightfall | זכייה |
| 1998 | פרס איבנינג סטנדרד | הישג תיאטרלי של השנה | יחד עם ג'ונתן קנט | זכייה |
| 2001 | פרס חוג מבקרי התיאטרון | השחקן הטוב ביותר | Faith Healer | זכייה |
| 2002 | פרס קלרנס דרוונט (אנ') | שחקן המשנה הטוב ביותר | Faith Healer | זכייה |
| 2004 | פרס מנצ'סטר איבנינג ניוז | השחקן הטוב ביותר | אנריקו | זכייה |
| 2004 | פרס בחירת הצופים (אנ') | השחקן הטוב ביותר | אנריקו | זכייה |
| 2005 | פרס בחירת הצופים (אנ') | השחקן הטוב ביותר | המלך ליר | זכייה |
| 2006 | פרס דרמה ליג (אנ') | הופעה מיוחדת | Faith Healer | מועמדות |
| 2006 | פרס Outer Critics Circle | שחקן מצטיין במחזה | Faith Healer | מועמדות |
| 2006 | פרס עולם התיאטרון (אנ') | הופעת בכורה מצוינת | Faith Healer | זכייה |
| 2006 | פרס טוני |  | Faith Healer | זכייה |
הערות שוליים

↑  Irvine, Lindesay. "In the Shadow of Evil". The Guardian.
↑  Simon Hattenstone (17 בדצמבר 2001). "Force for change". The Guardian. נבדק ב-27 באוגוסט 2006. {{cite web}}:  (עזרה)
↑  "Timon of Athens", Chicago Shakespeare Theater. Retrieved 2013-06-12.
↑  Matt Wolf "Theater; A New London Theater Team Is Attracting Stars", New York Times, 11 March 1990
↑  Michael Billington "'Our time had come'", The Guardian, 5 September 2001
↑  Fiachra Gibbons (5 בספטמבר 2001). "Celebrated double act quits Almeida theatre". The Guardian. נבדק ב-23 באוקטובר 2006. {{cite web}}:  (עזרה)
↑  Simi Horwitz (5 בספטמבר 2001). "The Emperor's New Role". BackStage. ארכיון מ-2012-07-22. נבדק ב-24 באוקטובר 2006. {{cite web}}:  (עזרה)
↑  Ian McDiarmid at the Internet Movie Database. Retrieved 26 August 2006.
↑  "Yoda was originally played by a monkey in a mask, and other secrets of The Empire Strikes Back". io9. נבדק ב-30 בנובמבר 2010. {{cite web}}:  (עזרה)
↑  Join the Pork Side Facebook
↑  Ed Pettit (23 בנובמבר 2006). "Of Man's first disobedience". אורכב מ-המקור ב-2007-10-15. נבדק ב-10 בפברואר 2007. {{cite web}}:  (עזרה)
| פרס טוני לשחקן המשנה הטוב ביותר במחזה |
| --- | --- | --- |
| 1949–1975 | ארתור קנדי (1949) • אלי וולך (1951) • ג'ון קרומוול (1952) • ג'ון ויליאמס (1953) • ג'ון קר (1954) • פרנסיס ל. סאליבן (1955) • אד בגלי (1956) • פרנק קונרוי (1957) • הנרי ג'ונס (1958) • צ'רלי ראגלס (1959) • רודי מקדואל (1960) • מרטין גייבל (1961) • וולטר מתאו (1962) • אלן ארקין (1963) • יום קרונין (1964) • ג'ק אלברטסון (1965) • פטריק מגי (1966) • איאן הולם (1967) • ג'יימס פטרסון (1968) • אל פצ'ינו (1969) • קן הווארד (1970) • פול סאנד (1971) • וינסנט גרדניה (1972) • ג'ון לית'גו (1973) • אד פלנדרס (1974) • פרנק לנגלה (1975) |  |
| 1976–2000 | אדוארד הרמן (1976) • ג'ונתן פרייס (1977) • לסטר רולינס (1978) • מייקל גוף (1979) • דייוויד ראונדס (1980) • בריאן בקר (1981) • זאקס מוקה (1982) • מתיו ברודריק (1983) • ג'ו מנטניה (1984) • בארי מילר (1985) • ג'ון מהוני (1986) • ג'ון רנדולף (1987) • בי.די. וונג (1988) • בויד גיינס (1989) • צ'ארלס דרנינג (1990) • קווין ספייסי (1991) • לורנס פישבורן (1992) • סטיבן ספינלה (1993) • ג'פרי רייט (1994) • ג'ון גלאבר (1995) • רובן סנטיאגו-הדסון (1996) • אוון טיל (1997) • טום מרפי (1998) • פרנק ווד (1999) • רוי דוטריס (2000) |  |
| 2001–הווה | רוברט שון לאונרד (2001) • פרנק לנגלה (2002) • דניס או'הר (2003) • בריאן פ. או'בירן (2004) • לייב שרייבר (2005) • איאן מקדרמיד (2006) • בילי קרודופ (2007) • ג'ים נורטון (2008) • רוג'ר רובינסון (2009) • אדי רדמיין (2010) • ג'ון בנג'מין היקי (2011) • כריסטיאן בורל (2012) • קורטני בי ואנס (2013) • מארק ריילנס (2014) • ריצ'רד מקייב (2015) • ריד בירני (2016) • מייקל ארונוב (2017) • נייתן ליין (2018) • ברטי קארוול (2019) • דייוויד אלן גריר (2021) • ג'סי טיילר פרגוסון (2022) • ברנדון אורנוביץ (2023) • וויל בריל (2024) |  |
| --- | --- |
בקרת זהויות :  NLI: 987007437915605171  PLWABN: 9810548654005606  BNE: XX5629663  GND: 142616826  ISNI: 0000 0003 6225 0729  LCCN: no2001074508  MusicBrainz: 17e1186e-dc20-4ed9-a2b7-d792972165da  SNAC: w6nd0fp6  SUDOC: 157051323  VIAF: 141501780   WorldCat (עם VIAF): 141501780
יעקב טירקל

יעקב אבי ברוך טירקל (24 במרץ 1935 – 29 במאי 2023) היה משפטן ישראלי, זוכה אות יקיר המשפט העברי, כיהן כשופט בית המשפט העליון בשנים 1995–2005. לאחר מכן מילא שורת תפקידים: בשנים 2010–2018 היה יושב ראש הוועדה המייעצת למינוי בכירים בשירות המדינה; משנת 2009 שימש כיושב ראש הוועדה לתכנון שטרי כסף, מעות ומטבעות זיכרון של בנק ישראל; חבר חבר הנאמנים הוועד הפועל ויושב ראש ועדת החוקה של אוניברסיטת בן-גוריון בנגב; יושב ראש הוועדה לתיקון חוק הירושה; יושב ראש הוועדה לציון חסידי אומות העולם של יד ושם; יושב ראש הוועדה המייעצת לשמות רחובות בירושלים; יושב ראש הוועדה לבחירת יקירי ירושלים; יושב ראש המיזם הלאומי נגד רעלים; ויושב ראש מועצת הנאמנים של קרן גרוס.
ביוגרפיה

יעקב טירקל נולד בתל אביב כבן יחיד למרדכי וחיה קלרה טירקל, זוג עולים דתיים מאוסטריה. אבי סבתו הוא הרב יעקב ווידנפלד (מחבר שו״ת ה"כוכב מיעקב"). היה פעיל בשבט משואות של עדת הצופים. למד משפטים באוניברסיטה העברית בירושלים וקיבל תואר מוסמך. בתקופת לימודיו היה אביו חולה, ומצבה הכלכלי של המשפחה לא היה טוב, וזכר קשיי המחייה הותיר את חותמו על טירקל גם משנעשה לעורך דין ולשופט מבוסס.
ב-1965 זכה בפרס "שידורי ישראל" על תסכית מקורי שכתב בשם "אבק מן המדבר".
בגיל 32, אחרי עבודה כעורך דין בתיקים אזרחיים, התמנה לשופט שלום בבאר שבע. כעבור שש שנים מונה לשופט מחוזי, וכעבור שבע שנים, בגיל 45, היה לשופט בפועל בבית המשפט העליון. אז, במהלך שהיו שראו בו פגיעה בהתקדמותו המקצועית, נעתר לשמש כנשיא בית המשפט המחוזי בבאר שבע. הוא נשאר בתפקיד זה ארבע-עשרה שנה, ורק ב-1995 לאחר פרישתו של השופט דב לוין זכה למינוי קבע בבית המשפט העליון.
לבד משבתו כשופט בג"ץ, הייתה התמחותו כשופט בית המשפט העליון בתיקים אזרחיים. בסוף כהונתו בבית המשפט העליון כיהן גם כיו"ר ועדת הבחירות המרכזית. כיהן גם כחבר הוועדה לבחירת שופטים.
תחת פיקוחו של טירקל התמחו דורות של עורכי דין, שופטים ואנשי אקדמיה.
ביוני 2010 התמנה על ידי ממשלת ישראל לעמוד בראש ועדת הבדיקה לאירועי המשט לעזה (שנקראה על שמו, "ועדת טירקל"), זאת על אף התבטאותו בשבוע שלפני המינוי שאין מנוס מהקמת ועדת חקירה ממלכתית ושוועדות בדיקה או בירור לא מספיקות במקרה הזה.
בשנת 2010 מונה ליושב ראש הוועדה המייעצת למינוי בכירים בשירות המדינה, וכהונתו הוארכה פעמיים עד לשנת 2018.
היה יושב ראש ועדת פרס א.מ.ת..
בשנת 2020 יצא לאור בהוצאת נבו 'ספר טירקל – פרקי הגות, עיון ומשפט', ובו מאמרים מפרי עטו של טירקל ומפרי עטם של משפטנים נוספים שחלקו לו כבוד. את הספר ערכו אהרן ברק, אליקים רובינשטיין וקארין כרמית יפת.
טירקל היה נשוי למרים, ששירתה בצה״ל במשך 32 שנים והשתחררה בדרגת סגן-אלוף. כמו כן, כיהנה בחברת מועצת העיר באר שבע במשך עשר שנים, והייתה פעילה בוועדות ציבוריות שונות לרבות בענייני איכות הסביבה. לזוג נולדו שתי בנות ובן, שנפטר בצעירותו מסרטן, ובעקבות זאת הוסיף טירקל לשמו שם נוסף – "אבי ברוך". בשנת 2018 התאלמן ממרים לאחר 65 שנות זוגיות.
טירקל התגורר בירושלים. נפטר ב-29 במאי 2023, בגיל 88, והובא לקבורה בבית הקברות סנהדריה בירושלים.
הוקרה

בשנת 2005, מספר חודשים לאחר שפרש מכהונתו בבית המשפט העליון, הוענק לו תואר דוקטור לשם כבוד מאוניברסיטת בן-גוריון בנגב. באותה שנה הוענק לו ולרעייתו מרים אות יקיר העיר באר שבע על תרומתם לעיר.
בשנת 2014 הוענק לו פרס לשכת עורכי הדין.
בשנת 2016 הוענק לו "אות יקיר המשפט העברי", קיבל גם תואר דוקטור לשם כבוד מאוניברסיטת בר-אילן.
עמדותיו

טירקל התבלט במספר דעות המיעוט היוצא דופן שכתב. הוא זוהה כ"שופט הדתי" של בית המשפט העליון, בשל אורח חייו המסורתי, ואולי גם בשל כך שהרבה לצטט מהמשפט העברי בפסיקותיו. בין היתר שילב בפסיקותיו ממקורות המשפט העברי בסוגיות של: דין ופשרה, התיישנות, זכויות יוצרים, חזרה ממתנה, טובת הציבור, כבוד המת, מדיניות ענישה, עדות שופט, צער בעלי-חיים, קניין רוחני, רפואה ומשפט ותום לב. בכמה מקרים תמכו דעות המיעוט שלו בעמדות שזוהו עם הימין. הוא קבע כי עבירות ההמרדה של משה פייגלין, שבוצעו בעת המאבק בהסכמי אוסלו, לא היו עבירות שיש עמן קלון. בסוף תקופת ממשלת ברק פסק, בדעת יחיד, כי אין לממשלה סמכות לנהל משא ומתן מדיני: "ניהול המשא ומתן בתקופה הקצרה שנותרה עד לבחירות חורג ממתחם הסבירות, ויש להפסיקו עד שייכנסו לתפקידיהם ראש הממשלה הנבחר ושרי ממשלתו".
טירקל הביע את דעתו שיש לפרש את החוק באופן המצמצם את תחולת ההתיישנות.
עמדותיו > חופש הביטוי

טירקל היה נחרץ בתמיכתו בחופש הביטוי ואמר: "לפי השקפתי, על פני אמת המידה, שבקצה האחד שלה חופש הביטוי המוחלט ובקצה שני – איסורו, יש לקבוע את נקודת האיזון קרוב מאד לקצה הראשון." בהתאם לכך תמך בדעת מיעוט בזיכויו מעבירת המרדה של הרב בנימין זאב כהנא שקרא להפציץ את אום אל-פחם, התנגד להרשעת הרב עידו אלבה בהסתה לגזענות על מאמר העוסק בהלכות הריגת גוי, והצטרף לרוב שזיכה מתמיכה בארגון טרור, עיתונאי ערבי שתמך בזריקת בקבוקי תבערה. בפסק דינו באותו מקרה כתב:
אכן, הדברים שכתב העותר במאמר שפרסם ... ראויים לגינוי חמור; אולם, אין למנוע דברים שכאלה, או לנסות להקהות את עוקצם, בכוחה של הוראת סעיף 4(א) לפקודת מניעת טרור, ... במאבק על הזכות לחופש ביטוי אל לנו להשפיל מבטנו אל הטווח הקרוב, של יידוי האבן או של השלכת בקבוק התבערה, אלא לשאת את עינינו אל האופק של ישראל היהודית והדמוקרטית, שחופש הביטוי הוא מאבני השתיה שלה. ההגנה על זכותו של העותר לשאת את דבריו איננה הגנה על דברי הבלע שלו, אלא היא הגנה על זכותו של בעל הדעה האחרת לשאת את דברו שלו. ההגנה על זכותו של העותר היא הגנה על זכותי שלי לומר את דברי, להשמיע את שיריהם של המשוררים המדברים מתוך לבי, ולזעוק את זעקת האמת שלי.
עמדותיו > שיקולי ביטחון

טירקל סבר בדעת מיעוט שהחוק מתיר להחזיק אזרחי מדינת אויב כקלפי מיקוח לצורך שחרור לוחמים ישראליים ונימק: "הכבוד והחירות של לוחמינו יקרים לי מאלה של לוחמי האויב. שיקול זה מטה בעיני את הכף לעבר הפרשנות המרחיבה של המונח 'טעמי ביטחון המדינה'".
עמדותיו > משפט פלילי

במקרה שבו נאשם הציג גרסה לא סבירה, כתב, בדעת מיעוט של זיכוי מחמת הספק:
לדעת חברי יש להעדיף את התרחיש הראשון על פני התרחיש השני, בעיקר משום שהתרחיש הראשון הוא "הגיוני", לעומת התרחיש השני שאינו כזה, והוא אף בלתי אפשרי. למרות כוח השכנוע שבחוות דעתו של חברי, איני יכול שלא לחלוק עליו. ה"הגיון" שעליו אנו משתיתים את מסקנותינו, הוא, בדרך כלל תולדה של ידע, של ניסיון, של שכל ישר וגם של אינטואיציה ... ואף על פי כן, מלמד אותנו הניסיון כי מציאות החיים יש שהיא מולידה מצבים מוזרים, בלתי צפויים ובלתי הגיוניים. מכאן, שכאשר יש ממצאים שבעובדה הסותרים את המסקנה ה"הגיונית" או שאינם מתיישבים איתה, יש בהם, לפחות, כדי לקבוע שהמסקנה מוטלת בספק.
עמדותיו > משפט אזרחי

בדיון על אכיפת סעיפי אי-תחרות שהופרו בטענה שהם נוגדים את האיסור על הגבלים עסקיים, סבר בדעת יחיד שיש לבכר את החובה לכבד חוזה שחברה חתמה עליו, על פני ההגנה על תחרות חופשית, וכתב:
לקריאה נוספת

יעקב טירקל, צדק אנושי, כנרת זמורה-דביר, 2023
משה הרשקוביץ, אנושיות במשפט - ליקוטים מתוך פסקי הדין של השופט יעקב טירקל, תשס"ד-2004
ללא גלימה - שיחות עם שופטי בית המשפט העליון - הפרק: יעקב טירקל, הוצאת למשכל - ידיעות ספרים, 2017, עמ' 241 - 274
אהרן ברק, אליקים רובינשטיין, קארין כרמית יפת (עורכים), ספר טירקל - פרקי הגות, עיון ומשפט, הוצאת נבו, 2020).